Un câine a fost salvat, după ce un bărbat i-a dat carne otrăvită. Individul, căutat de polițiști. Ce pedeapsă riscă
Polițiștii Secției 8 din Capitală și cei de la Serviciul pentru Protecția Animalelor caută un bărbat care a aruncat carne otrăvită în curtea unor oameni, deranjat de câinele care lătra.
În imagini surprinse de camere de supraveghere se vede cum individul, cu fața acoperită, acționează. Apoi, pe poarta casei, scrie revendicările.
Patrupedul, un metis de Akita, în vârstă de cinci ani, a apucat să mânânce din hrana respectivă până să intervină stăpânii. Aceștia au dus imediat animalul la veterinar, unde i s-au făcut spălături gastrice și i s-a administrat tratament.
Agenții au deja un cerc de suspecți și au deschis un dosar penal pentru rănire cu intenție a animalelor. Vinovatul riscă până la trei ani de închisoare sau amendă.